Ego in Dei nomine Achinus et uxor sua Ildert donamus ex rebus proprie hereditatis nostre ad ecclesiam beati Vincentii martiris Matiscensium civitatis et canonicis ibidem Domino servientibus cum mancipiis supra manentibus, nomine Vulferario cum infantibus suis. Ipse res sunt site in pago Matisconensi, in fine Saumnaciense, in villa que vocatur Vallis: hoc est curtilus cum supraposito qui habet terminationes a mane terra Ausbert, a medio die rivo percurrente, a circio strada publica, a sero terra Sancti Stephani; infra istas terminationes, ipsum curtilum cum supraposito, exiis et regressis, et alias res ibidem aspicientes, hec sunt vineis, campis, pratis, silvis, una cum decimis, pascuis, aquis aquarumque decursibus, omnia ex omnibus totum ad integrum tradimus ad ipsam casam Dei supra memoratam suisque canonicis Domino famulantibus, ita ipsi de eis faciant quicquid facere voluerint. Si quis hoc calumniaverit libram auri componat. S. Achini. S. Ildegart. S. Grusini. S. Farrini. S. Girberti. S. item Girberti. S. Berengarii. S. Sendeleni.